CELEX: 62014TA0725
Language: el
Date: 2017-02-01 00:00:00
Title: Υπόθεση T-725/14: Απόφαση του Γενικού Δικαστηρίου της 1ης Φεβρουαρίου 2017 — Aalberts Industries κατά Ευρωπαϊκής Ένωσης (Εξωσυμβατική ευθύνη — Άρθρο 47 του Χάρτη των Θεμελιωδών Δικαιωμάτων — Εύλογη διάρκεια της δίκης — Περιστάσεις της συγκεκριμένης υποθέσεως — Διακύβευμα της ένδικης διαφοράς — Πολυπλοκότητα της ένδικης διαφοράς — Συμπεριφορά των διαδίκων και παρεμπίπτοντα ζητήματα κατά τη δίκη — Απουσία περιόδου αδικαιολόγητης αδράνειας)

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/21
            
         Απόφαση του Γενικού Δικαστηρίου της 1ης Φεβρουαρίου 2017 — Aalberts Industries κατά Ευρωπαϊκής Ένωσης
   (Υπόθεση T-725/14) (1)
   
   ((Εξωσυμβατική ευθύνη - Άρθρο 47 του Χάρτη των Θεμελιωδών Δικαιωμάτων - Εύλογη διάρκεια της δίκης - Περιστάσεις της συγκεκριμένης υποθέσεως - Διακύβευμα της ένδικης διαφοράς - Πολυπλοκότητα της ένδικης διαφοράς - Συμπεριφορά των διαδίκων και παρεμπίπτοντα ζητήματα κατά τη δίκη - Απουσία περιόδου αδικαιολόγητης αδράνειας))
   (2017/C 078/27)
   Γλώσσα διαδικασίας: η ολλανδική
   
      Διάδικοι
   
   
      Ενάγουσα: Aalberts Industries NV (Ουτρέχτη, Κάτω Χώρες) (εκπρόσωποι: R. Wesseling και M. Tuurenhout, δικηγόροι)
   
      Εναγόμενη: Ευρωπαϊκή Ένωση, εκπροσωπούμενη από το Δικαστήριο της Ευρωπαϊκής Ένωσης (εκπρόσωποι: αρχικώς A. Placco, στη συνέχεια J. Inghelram και E. Beysen)
   
      Παρεμβαίνουσα υπέρ της εναγομένης: Ευρωπαϊκή Επιτροπή (εκπρόσωποι: S. Noë, P. van Nuffel και V. Bottka)
   
      Αντικείμενο
   
   Αγωγή βάσει του άρθρου 268 ΣΛΕΕ με αίτημα την αποκατάσταση της ζημίας που φέρεται να υπέστη η ενάγουσα λόγω της διάρκειας της ενώπιον του Γενικού Δικαστηρίου διαδικασίας, στο πλαίσιο της υποθέσεως επί της οποίας εκδόθηκε η απόφαση της 24ης Μαρτίου 2011, Aalberts Industries κ.λπ. κατά Επιτροπής (T-385/06, EU:T:2011:114).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την αγωγή.
            
         
               2)
            
            
               Υποχρεώνει την Ευρωπαϊκή Ένωση, εκπροσωπούμενη από το Δικαστήριο της Ευρωπαϊκής Ένωσης, να φέρει, πέραν των δικών της δικαστικών εξόδων, τα δικαστικά έξοδα της Aalberts Industries NV που αφορούν την ένσταση απαραδέκτου την οποία πρότεινε το Δικαστήριο της Ευρωπαϊκής Ένωσης και επί της οποίας εκδόθηκε η διάταξη της 13ης Φεβρουαρίου 2015, Aalberts Industries κατά Ευρωπαϊκής Ένωσης (T-725/14, μη δημοσιευθείσα, EU:T:2015:107).
            
         
               3)
            
            
               Υποχρεώνει την Aalberts Industries να φέρει, πέραν των δικών της δικαστικών εξόδων, τα δικαστικά έξοδα της Ένωσης, εκπροσωπούμενης από το Δικαστήριο της Ευρωπαϊκής Ένωσης, που αφορούν την αγωγή επί της οποίας εκδόθηκε η παρούσα απόφαση.
            
         
               4)
            
            
               Η Ευρωπαϊκή Επιτροπή φέρει τα δικαστικά έξοδά της.
            
         
      (1)  ΕΕ C 431 της 1.12.2014.